CELEX: 32015D2188
Language: mt
Date: 2015-11-25 00:00:00
Title: Deċiżjoni ta' Implimentazzjoni tal-Kummissjoni (UE, Euratom) 2015/2188 tal-25 ta' Novembru 2015 li temenda d-Deċiżjoni 2005/872/KE, Euratom li tawtorizza lir-Repubblika Ċeka li tuża ċerti estimi approssimattivi għall-kalkolu tal-bażi tal-VAT tar-riżorsi proprji (notifikata bid-dokument C(2015) 8174)

27.11.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 312/21
               
            DEĊIŻJONI TA' IMPLIMENTAZZJONI TAL-KUMMISSJONI (UE, Euratom) 2015/2188
      tal-25 ta' Novembru 2015
      li temenda d-Deċiżjoni 2005/872/KE, Euratom li tawtorizza lir-Repubblika Ċeka li tuża ċerti estimi approssimattivi għall-kalkolu tal-bażi tal-VAT tar-riżorsi proprji
      
         
            (notifikata bid-dokument C(2015) 8174)
         
      
      (It-test biċ-Ċek biss huwa awtentiku)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
      Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta' Mejju 1989 dwar l-arranġamenti uniformi definittivi għall-ġbir ta' riżorsi proprji li jakkumulaw mit-taxxa tal-valur miżjud (1), u b'mod partikulari it-tieni inċiż tal-Artikolu 6(3) tiegħu,
      Wara li kkonsultat lill-Kumitat Konsultattiv dwar ir-Riżorsi Proprji,
      Billi:
      
                  (1)
               
               
                  Skont l-Artikolu 381 tad-Direttiva tal-Kunsill 2006/112/KE (2), ir-Repubblika Ċeka tista', skont il-kondizzjonijiet li japplikaw f'dak l-Istat Membru fid-data tal-adeżjoni, tkompli teżenta t-trasport internazzjonali tal-passiggieri, kif imsemmi fil-punt (10) tal-Anness X, il-Parti B, sakemm l-istess eżenzjoni hi applikata fi kwalunkwe mill-Istati Membri li kienu membri tal-Komunità fit-30 ta' April 2004; dawk it-tranżazzjonijiet għandhom jiġu kkunsidrati biex tkun determinata l-bażi tar-riżorsi proprji tal-VAT.
               
            
                  (2)
               
               
                  Bid-Deċiżjoni tal-Kummissjoni 2005/872/KE, Euratom (3), ir-Repubblika Ċeka għandha awtorizzazzjoni għall-użu ta' stimi approssimattivi għat-tranżazzjonijiet imsemmija fil-punt (10) tal-Anness X, il-Parti B tad-Direttiva 2006/112/KE.
               
            
                  (3)
               
               
                  Fir-risposta tagħha tad-29 ta' April 2015 għall-ittra tal-14 ta' Frar 2014 tal-Kummissjoni dwar is-simplifikazzjoni ta' spezzjonijiet tar-riżorsi proprji tal-VAT (4), ir-Repubblika Ċeka talbet awtorizzazzjoni mill-Kummissjoni biex tuża perċentwal fiss tal-bażi intermedja għall-kalkolu tal-bażi tar-riżorsi proprji tal-VAT għat-tranżazzjonijiet imsemmija fil-punt (10) tal-Parti B tal-Anness X tad-Direttiva 2006/112/KE għas-snin finanzjarji 2015 sa 2020. Ir-Repubblika Ċeka wriet li l-perċentwal storiku baqa' stabbli matul iż-żmien. Ir-Repubblika Ċeka għandha għalhekk tingħata awtorizzazzjoni biex tikkalkula l-bażi tar-riżorsi proprji tal-VAT billi tuża perċentwal fiss skont l-ittra mibgħuta mill-Kummissjoni.
               
            
                  (4)
               
               
                  Għal finijiet ta' trasparenza u ċertezza ġuridika, hu xieraq li jkun hemm limitu ta' żmien għall-applikabbiltà tal-awtorizzazzjoni.
               
            
                  (5)
               
               
                  Huwa għalhekk xieraq li tkun emendata d-Deċiżjoni 2005/872/KE, Euratom kif meħtieġ,
               
            ADOTTAT DIN ID-DEĊIŻJONI:
      Artikolu 1
      Fid-Deċiżjoni 2005/872/KE, jiżdied l-Artikolu 1a li ġej:
      
         “Artikolu 1a
         Permezz ta' deroga mill-Artikolu 1 ta' din id-Deċiżjoni, għall-fini tal-kalkolu tal-bażi tar-riżorsi proprji tal-VAT mill-1 ta' Jannar 2015 sal-31 ta' Diċembru 2020, is-Slovakkja hija awtorizzata li tuża 0,10 % tal-bażi intermedja fir-rigward tat-tranżazzjonijiet imsemmija f'punt (10) ta' Anness X, Parti B, (it-trasport tal-passiġġieri) għad-Direttiva tal-Kunsill 2006/112/KE (*).
      
      Artikolu 2
      Din id-deċiżjoni hija indirizzata lir-Repubblika Ċeka.
      
         Magħmul fi Brussell, il-25 ta' Novembru 2015.
         
            
               Għall-Kummissjoni
            
            Kristalina GEORGIEVA
            
               Viċi President
            
         
      
      
         (1)  ĠU L 155, 7.6.1989, p. 9.
      
         (2)  Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, 11.12.2006, p. 1).
      
         (3)  Id-Deċiżjoni tal-Kummissjoni 2005/872/KE, Euratom tal-21 ta' Novembru 2005 li tawtorizza lir-Repubblika Ċeka li tuża ċerti estimi approssimattivi għall-kalkolu tal-bażi tal-VAT tar-riżorsi proprji (ĠU L 322, 9.12.2005, p. 19).
      
         (4)  Ares(2015)371446.